Kanas (upė)
Kanas (rus. Кан) – upė Rusijoje, Krasnojarsko krašto pietryčiuose; Jenisėjaus dešinysis intakas. Prasideda Rytų Sajane, aukštupyje sudaro tarpeklius, slenkstėta. Teka į šiaurę Kano miškastepe. Žemupyje pasuka į vakarus, kerta Jenisėjaus kalvagūbrį, kur srovė srauni, vagoje gausu slenksčių. Didžiausi intakai: Agulas (dešinysis), Rybnaja (kairysis). Laivuojama atskiruose ruožuose. Prie Kano įsikūrę Kansko ir Zelenogorsko miestai.